Go-Set היה עיתון מוזיקת הפופ אוסטרלי, שפורסם מדי שבוע בין ה-2 בפברואר 1966 ל-24 באוגוסט 1974. העיתון נוסד במלבורן על ידי פיליפ פרייזר, פיטר רפאל וטוני שאובל. העיתון, אשר תואר כ-"תנ"ך של מוזיקת הפופ", הציג את מצעדי המוזיקה הלאומיים הראשונים של שירי ואלבומי הפופ באוסטרליה.
ממרץ 1966, העיתון פרסם מדי שבוע את 40 הסינגלים המובילים של תחנת הרדיו 3UZ עבור מלבורן ואת King 40 של 2SM עבור סידני. טבלת 40 הסינגלים הלאומיים הופיעה לראשונה ב-5 באוקטובר 1966 לצד 15 המובילים מתחנות הרדיו 2SM, 3UZ ו-4BC בבריסביין, 5AD באדלייד ו-6KY בפרת'. מאז פברואר 1967, מצעד המוזיקה הלאומי חובר על ידי אד נימרוול . העיתון החל לפרסם את מצעד האלבומים השבועי הלאומי הראשון של אוסטרליה ב-23 במאי 1970.
במאי 1974, פורסם לראשונה Kent Music Report על ידי ההיסטוריון דייוויד קנט , שנהיה למצעד הלאומי הרשמי באוסטרליה. העיתון המשיך לפרסם את מצעדי המוזיקה עד לפירוקו של העיתון ב-24 באוגוסט 1974.
אורית ליבוביץ נוביץ
אורית ליבוביץ' נוביץ (נולדה ב-29 ביוני 1959) היא בובנאית, מאיירת וצלמת ישראלית.
למדה בתיכון תלמה ילין, ובהמשך למדה צילום בבצלאל, ו-3 שנים בבית הספר לתיאטרון בובות בחולון.
מאז 2004 יוצרת בובות לתיאטרון ולהצגות רחוב. ב-2010 השתתפה בפסטיבל תיאטרון הבובות הבינלאומי בשרלוויל-מזייר.
ידועה בעיקר בזכות הבובה "אמיליה", בובת תיאטרון בגודל טבעי של אישה בת 86, שיצרה בשנת 2015 עבור ההצגה "התיאטרון של אמיליה" שהוצגה בפסטיבל חיפה הבינלאומי להצגות ילדים, ומאז כיכבה בתערוכה ומתחזקת עמוד אינסטגרם.
חיים אישיים.
נשואה למשה נוביץ, אם לשלושה וסבתא לנכדה. מתגוררת ברמת גן.
יחזקאל אשישקין
יחזקאל אשישקין (תרכ"ז, 1867 - 1935, ט' אלול תרצ"ה) היה מרבני המזרחי, רב העיירה ישון שבליטא, ולאחר שהיגר לארצות הברית כיהן כרב קהילת מגן אברהם בדטרויט וראש ישיבת "נחל יצחק". כמו כן, כיהן כרב קהילת בית דוד בניו יורק.
חייו.
נולד ב-1867 בפולין למאיר וחסיא רחל אשישקין.
ב-1903 היגר לארצות הברית, שם כיהן כרב ואב בית דין בקהילת "בית דוד" בדטרויט וכראש ישיבת "נחל יצחק".
נישא לשרה (זמואינסקי) ונולדו להם חמישה ילדים.
נפטר ב-1935 בדטרויט.
פועלו.
היה מרבני המזרחי הבולטים בדטרויט.
כתב את הספר "מראה יחזקאל" (הוצאת וילנא תרנ"ה). בספר, הרב אשישקין מתאר את מצבם הרע של עם ישראל בגלות ומשבח את עמידתם האיתנה:
כמו כן, בשנת תרפ"א הוציא ספר נוסף בשם דבר יחזקאל שמכיל דרושים ושאלות ותשובות ובעניינים שונים. בספר, הרב אשישקין פותח בדרשות ומסיים בשאלות ותשובות בהלכה על פי אגדת התלמוד בבא קמא דף ס', שם רבי יצחק נפחא התחיל לדרוש באגדה וסיים בהלכה. הספר יצא בשנה בה נפטרו שני הוריו והוקדש להם. פרסם מאמרים בכתבי עת תורניים לאורך השנים.
חנניה (שיר של חנן בן ארי)
חנניה הוא סינגל של חנן בן ארי שכתב, הלחין ושר על סבו חנניה שנפטר ועל שמו הוא נקרא. השיר יצא לאור ב-26 ביוני 2022 כשאת השיר המקורי ביצע בהופעה חיה.
בנוסף להופעה בה ביצע את השיר המקורי הוא ביצע את השיר בעוד הופעות חיות לפני ואחרי הוצאת השיר.
הבצורת בתקופת אחאב
הבצורת בתקופת אחאב הייתה בצורת שהתרחשה בממלכת ישראל בזמנו של המלך אחאב, בחצי הראשון של המאה ה-9 לפנה"ס, למשך 3 שנים. את הבצורת גזר אליהו הנביא בעקבות חטאיו הרבים של אחאב. הבצורת גרמה לרעב חזק, ונמשכה עד לאחר מעמד הר הכרמל.
רקע.
המקרא מתאר את אחאב מלך ישראל כרשע במיוחד וכמלך ישראל הרשע ביותר. מלכי ישראל שהיו לפניו אמנם חטאו כולם בחטאי ירבעם, אך אחאב הוסיף על כך חטאים רבים שהכעיסו את ה'.
החטא האחרון שמוזכר ברשימת חטאיו של אחאב הוא בניית יריחו על ידי חיאל בית האלי. ייתכן כי חיאל היה נציב בימיו של אחאב מלך ישראל, שהוטלה עליו משימת ביצור העיר יריחו ובנייתה. בניית חורבות יריחו נחשבה לחטא חמור ביותר, שכן יהושע קילל את מי שיבנה את העיר: . קללת יהושע אכן התקיימה וכל בניו של חיאל נפטרו במהלך בניית העיר.
התלמוד הירושלמי מספר שה' ביקש מאליהו שילך לנחם את חיאל, כיוון שהוא אדם חשוב. אליהו סירב מחשש שמא לא יוכל לסבול את הדברים המכעיסים שהוא עלול לשמוע שם. ה' נתן לו אשראי לגזור כל דבר שירצה אם אכן ייאמרו דברים מכעיסים. אליהו הלך לניחום ואכן שמע כיצד אחאב מסביר לנוכחים שלא ייתכן שבני חיאל נפטרו בגלל קללת יהושע. לדברי אחאב, אין הגיון בכך שקללת יהושע התקיימה כאשר קללת משה - שכאשר בני ישראל יעבדו עבודה זרה לא ירד גשם - לא מתקיימת. הדברים הכעיסו את אליהו והוא נשבע לאחאב שלא ירד גשם אלא אם יחליט אחרת.
תחילת הבצורת.
גזירת הבצורת.
המקרא מתאר כיצד אליהו נשבע לאחאב שלא יהיה גשם, אלא אם כן אליהו יחליט אחרת: .
בתלמוד הירושלמי הובא שה' קיים רק את הגזרה שלא יהיה מטר, אולם את הגזרה שלא יהיה טל, לא קיים.
השלכות הבצורת.
שבועתו של אליהו אכן התקיימה. בעקבות הבצורת מים הפסיקו לזרום בנחלים. התבואה הייתה דלה מאוד, מה שגרם לרעב חזק בשומרון. אנשים שלא הייתה להם גישה למחסני מזון גוועו ברעב.
השלכות הבצורת על אליהו.
לאחר שאליהו נשבע לאחאב שלא ירד גשם אלא אם כן יגזור אחרת, הוא נאלץ להסתתר מפני אחאב. הכעס של אחאב עליו היה גדול, זאת בנוסף לכך שאיזבל אשתו נודעה ברדיפתה אחרי נביאי ה'.
אחאב שלח שליחים לכל המדינות האפשריות על מנת לחפש את אליהו והסכנה להריגתו הייתה מוחשית, אך אליהו הצליח להסתתר.
הסתתרות אליהו בנחל כרית.
בתחילה, אליהו, על פי ציווי ה', בורח מזרחה ומסתתר בנחל כרית שליד הירדן. בפירושו על נביאים ראשונים, הקרוי כלי יקר, כתב הרב שמואל לאנייאדו, שה' כועס על אליהו בגלל יצירת הבצורת, והוא לא מורה לו ללכת לנחל כרית, אלא מגרש אותו לשם. הוא הסתתר בנחל במשך שנה, עד שהנחל התייבש, ואז כבר לא היה יכול לשתות ממנו. את מזונו היה מקבל מעורבים, שהיו מביאין לו בבוקר ובערב בשר ולחם.
הסתתרות אליהו אצל האישה מצרפת.
לאחר התייבשות הנחל, נדד אליהו לעיר צרפת, שהייתה ממוקמת ליד העיר צידון. בצרפת הוא פגש את האישה הצרפית, ומבקש ממנה לתת לו קצת מים, אך היא עונה לו שאין לה כלום. אליהו מצווה אותה להכין עוגה קטנה, שיהיה לו ולה ולבנה לאכול, ולאחר מכן אומר לה שלאחר שתכין את העוגה, כד הקמח וצפחת השמן לא יגמרו לה, ומהם תכלכל אותו. הנס הפסיק כשנגמרה הבצורת.
במהלך שהות אליהו אצל האישה הצרפית, נפטר בנה ממחלה קשה. אליהו לוקח את בנה אל חדרו, ומשכיב אותו על מיטתו, שם הוא משתטח עליו שלוש פעמים ומתפלל לה'. לאחר תפילתו, ה' מחייה את הילד.
סיום הבצורת.
מפגש אליהו ואחאב.
בשנה השלישית לבצורת, ובעקבות הרעב החזק, אחאב יצא יחד עם עובדיהו, הממונה על ביתו, לחפש במעיינות ובנחלים חציר על מנת להאכיל את הבהמות. הם חילקו ביניהם אזורי חיפוש והלכו כל אחד לאתר חציר בשטח שבאחריותו.
באותה עת ה' ציווה את אליהו ללכת להיפגש עם אחאב, כדי להתיר את הגזירה ולהמטיר גשם. אליהו ניצב לפתע בדרכו של עובדיהו, ודרש ממנו לקרוא לאחאב להיפגש איתו. עובדיהו, שהיה צדיק והחביא נביאים מפני איזבל, נבהל מהופעתו של אליהו וחשש שלאחר שילך לקרוא לאחאב אליהו יעלם ועליו ייגזר עונש מוות. לאחר שאליהו נשבע לעובדיהו שיפגש עם אחאב באותו יום, עובדיהו מתרצה וקורא לאחאב. בפגישה בין אליהו לאחאב נחשף הכעס שלהם אחד כלפי השני, ולאחר הוויכוח ביניהם, אליהו דורש מאחאב לקבץ את נביאי האשרה והבעל ואת כל ישראל, לכרמל:
מעמד הר הכרמל.
אחאב נענה לדרישת אליהו והקהיל אל הר הכרמל את כל העם ואת הנביאים. אמנם, מסתבר שאף על פי שאליהו דרש את נוכחותם של נביאי הבעל ונביאי האשרה, רק נביאי הבעל הגיעו למעמד. את המעמד פתח אליהו בתוכחה לעם שמאמין בה' ועם זאת עובד עבודה זרה: . לאחר שתיקת העם, מציע אליהו מעין 'תחרות' הקרבת קרבן בינו לבין נביאי הבעל - מי יצליח לגרום לא-להים להוריד אש מהשמים שתאכל את הקרבן. אליהו נתן ל-450 נביאי הבעל קדימות בבחירת הקרבן וזמן רב מהבוקר עד המנחה, אך הם לא הצליחו לגרום לאש לרדת מהשמים. אליהו כינס את העם סביב קרבנו, יצק עליו וסביבו כמות גדולה של מים. אליהו ניגש והתפלל לה' שיוריד אש על קרבנו: .
לאחר תפילתו של אליהו נפלה אש ואכלה את הקרבן יחד עם העצים, המזבח, העפר והמים. כל העם שראו את הנס נפלו על פניהם וקראו: . אליהו מצווה את העם, והוא רודף אחרי נביאי הבעל ותופס אותם, ואליהו שוחט אותם בנחל קישון. לאחר מכן מבשר אליהו לאחאב כי נגמרה הבצורת וצפוי לרדת גשם: .
המתנת אליהו לגשם.
לאחר סיום המעמד עלה אליהו לראש הכרמל, והניח פניו בין ברכיו. הוא ביקש מנערו שבע פעמים ללכת להסתכל לכיוון הים ולראות אם יש ענן באופק. לבסוף, הגיע הבשורה על ענן קטן, שהפך במהרה לסערה, ובכך נגמרה הבצורת:
קרחון ויטל
קרחון ויטל (באנגלית: Whittle Glacier) הוא קרחון הזורם צפונית-מזרחית למפרץ קולבוקורסס. הקרחון הופך להיות קרחון לשון שאורכה 11 קילומטרים, צפונית-מערבי לקרחון ויליאמסון.
היסטוריה.
מיפוי הקרחון.
הקרחון מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע היי ג'אמפ (מבצע קפיצה לגובה), שנערך בעונת המחקר (הקיץ האנטארקטי) שבשנים 1946 - 1947.
מקור השם.
שמו של קרחון הלשון ניתן לו על ידי הוועדה המייעצת לשמות אנטארקטיקה של ארצות הברית.
הקרחון קרוי על שם דוקטור ג'יי. אס. ויטל (J.S. Whittle), ששירת כעוזר מנתח על הסלופ ונסנס (Vincennes ), במהלך מסעה במסגת משלחת החקר מטעם ארצות הברית (שנערכה בין השנים 1838 - 1842), בפיקודו של לוטננט צ'ארלס וילקס.
קרחון הלשון ויטל